ÑƖM MBƲ PƖWƐ ƐSƆTƆM TAA YƆ | MAATIYEE 25
‘Ɩcaɣnɩ mɩ-ɛsa’
Eduuye nɖɩ Yesu tuu pɛlaa hiu yɔɔ yɔ, ɖitukuuni ɛ-wayɩ tɩŋɩyaa patam numwaa kajalaɣ ɖeɖe; ɛlɛ ɖɩ-taa tɔm tukuuni ɖɔɖɔ paa Krɩstʋ tʋ weyi. (w15 1/3 13-17) ‘Ɩcaɣ nɛ mɩ-ɛsa, ɩɩsɩŋ kɩyakʋ nɛ ñɩɣyʋʋ.’ (Mat 25:13) Ŋpɩzɩɣ nɛ ŋlɩzɩ Yesu eduuye nɖɩ ɖɩ-taa?
Asɛyʋ walʋ (kalɩtʋ 1)—Yesu
Pɛlaa lɔŋsɩnɖaa mba pɔñɔɔzɩ pa-tɩ yɔ (kalɩtʋ 2)—Patam numwaa mba pɔñɔɔzɩ pa-tɩ nɛ palakɩ pa-tʋmɩyɛ nɛ siɣsiɣ wɛtʋ nɛ pañɩlɩsɩɣ ɛzɩ mintʋsʋʋ yɔ nɛ pɩkɔɔ pɩtalɩ ɛjaɖɛ tɛm wiye yɔ (Fil 2:15)
Kubuka nakɛyɛ maba se: “Asɛyʋ walʋ talaa kɛlɛ” (kalɩtʋ 6)—Mbʋ pɩwɩlɩɣ kaɣlaa se Yesu wɛʋ alɩwaatʋ paɣzaa yɔ
Pɛlaa kɩmɛlɛmɩŋ (kalɩtʋ 8)—Krɩstʋ mba patam numwaa mba powobi asɛyʋ walʋ katʋʋ ɛlɛ patɩcaɣnɩ pɛ-ɛsa nɛ patɩɖɔkɩ pe-siɣsiɣ wɛtʋ yɔ
Pɛlaa lɔŋsɩnɖaa kizaa se paahaɣ pa-kaɖasɩm (kalɩtʋ 9)—Patam numwaa mba pɛwɛ siɣsiɣ yɔ, pamʋʋ pɛ-kɛdɛzaɣ mayaɣ nɛ pɩtɛ lɛ, pɩɩkaɣ tasʋʋ sam se pasɩnɩ patam numwaa mba patɩɖɔkɩ pe-siɣsiɣ wɛtʋ yɔ
Asɛyʋ walʋ talaa (kalɩtʋ 10)—Pɩkazɩɣ pazɩ se kʋñɔŋ sɔsɔʋ ɛtɛ lɛ, Yesu kɔŋ se ɛhʋʋnɩ ɛyaa tɔm
Pɛlaa lɔŋsɩnɖaa nɛ asɛyʋ walʋ pasʋ kazandʋ kuduyuu tɛɛ nɛ paɖɩɣ tɛya (kalɩtʋ 10)—Yesu kpeɣliɣ patam numwaa mba pɛwɛ siɣsiɣ yɔ nɛ pakpa ɛsɔdaa, ɛlɛ mba pɛfɛyɩ siɣsiɣ yɔ, pelesiɣ ɛsɔdaa kpaʋ waɖɛ nɖɩ paawɛna yɔ